armvectores/hy_wikipedia_2023 huggingface dataset:
Էշակբաթան

Էշակբաթան, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Վանա լճից հյուսիս-արևելք, Բերկրի քաղաքից 18-19 կմ հյուսիս, Դալիչայ գետակի հովտում։


== Բնակչություն ==
XX դարի սկզբին ուներ 25 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Չժաո Չանձզին

Չժաո Չանձզին (չինարեն՝ 赵常青, ապրիլ 1969, Շենսի, Չինաստան), չինացի պատմության ուսուցիչ և քաղաքական ակտիվիստ։


== Կենսագրություն ==
Չժաո Չանձզինը ծագումով Չինաստանի Շանսյի նահանգի փոքր գյուղերից մեկից է։ 1988 թ. սեպտեմբերին նա ընդունվել է Շանսյիի մանկավարժական ուսումնարանի պատմության ֆակուլտետ։


=== Ուսանողական ակտիվիզմ ===
1989 թ. ապրիլին նա և իր համակուրսեցիներից մի քանիսը ստեղծում են ուսանողական ինքնակառավարման կոմիտե։
1989 թ. հունիսին ձերբակալվել է Թյանմեն հրապարակում տեղի ունեցած ցույցերին մասնակցելու համար։ Պեկինի Ցինչյըն բանտում կես տարուց ավել անցկացնելուց հետո արդարացվել է և ուղարկվել այն դպրոցը, ուր հաճախում էր մինչև ուսումնարան ընդունվելը և ավարտել է այն 1992 թ.:
Դպրոցն ավարտելուց հետո, մինչև 1998 թ. Չժաոն որպես ուսուցիչ աշխատել է Հանչժոնի № 813 միջուկային ինդուստրիալ գործարանում։


=== Հանրագիր ուղղված Համաչինաստանյան 15-րդ համագումարին ===
1997 թ. օգոստոսին նա հանրագիր ներկայացրեց Չինաստանի կոմունիստական կուսակցության համաչինաստանյան 15-րդ համագումարին, որի մեջ իր «Բարեփոխեք քաղաքական համակարգը և բռնեք ժողովրդավարացման ուղին» ակնարկի միջոցով ներկայացնում էր քաղաքական բարեփոխումների ծրագիր։ Կոռուպցիայից ու ոչ արժանապատիվ աշխատանքային պայմաններից իր գործընկերներին ազատելու նպատակով նա փորձեց որպես գործարանի ներկայացուցիչ առաջադրվել Համաչինաստանյան ժողովրդական ժողովի ընտրություններին, որպես առանցքային ծրագիր ունենալով Արհմիությունների համաչինաստանյան ֆեդերացիայի քննադատությունը։ Նրան կալանավորեցին 1998 թ. մարտի 25-ին, իսկ սեպտեմբերի 8-ին դատապարտեցին 3 տարվա ազատազրկման։


=== Հանրագիր ուղղված Համաչինաստանյան 16-րդ համագումարին ===
2002 թ. նոյեմբերին նա գրեց բաց նամակ Չինաստանի կոմունիստական կուսակցության համաչինաստանյան 16-րդ համագումարին և դրա տակ հավաքեց 192 ստորագրություն։ Նամակը պահանջում էր Չինաստանի ժողովրդավարացումը։ Չժաոյին առաջադրվեց մեղադրանք «պետական հեղաշրջմանն ուղղված կոչեր անելու» համար։ 2003 թ. հուլիսի 10-ին Սիանի ժողովրդական դատարանում անցկացվեց դռնփակ դատական նիստ, որտեղ նրան դատապարտեցին 5 տարվա ազատազրկման։
Չինաստանում մարդկանց իրավունքների պաշտպանությամբ զբաղվող HRIC կազմակերպության նախագահ Լյու Ցինը քննադատեց դատավճիռն, այն անվանելով՝ «անօրինական իրավական գործընթացի միջոցով ահաբեկելու մի ձև։ Հատկապես վրդովվեցնող է, որ բաց նամակի գործով դատական նիստն անցկացվել է փակ դռների ետևում՝ պետական գաղտնիքը չբացահայտելու նկատառումներով»։
2005 թվականի դեկտեմբերին Չժաոն հրաժարվեց մասնակցել դրոշի բարձրացման արարողությանը և երգել օրհներգը։ Դրանից հետո նրան 40 օրով տեղափոխեցին մենախուց։ 2006 թվականի փետրվարի 18-ին նրան երեք ամսով տեղափոխեցին մենախուց՝ մարտական պատրաստությանը մասնակցելուց հրաժարվելու և Ֆալունգունի անդամներին տեսակցելու համար։
Նա շարունակում է գտնվել բանտում և մնում է Amnesty International-ի ուշադրության կենտրոնում։


== Ծանոթագրություններ ==
Զագոբեզե

Զագոբեզե (ռուս.՝ Загобезье), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Գրիգորյան (թավջութակահար)

Անվան այլ կիրառումների համար տե՛ս՝ Լևոն Գրիգորյան (այլ կիրառումներ)Լևոն Արամի Գրիգորյան (հունիսի 18, 1915(1915-06-18), Թիֆլիս, Ռուսական կայսրություն - հոկտեմբերի 7, 2001(2001-10-07)), հայ թավջութակահար, ՀԽՍՀ վաստակավոր արտիստ (1961)


== Կենսագրություն ==
1939 թվականին ավարտել է Մոսկվայի կոնսերվատորիան։ 1941-1944 թվականներին եղել է Հայֆիլհարմոնիայի սիմֆոնիկ նվագախմբի թավջութակահար, 1944-1948 թվականներին՝ Հայֆիլհարմոնիայի դաշնամուրային եռյակի թավջութակահար, 1945-1949 թվականներին՝ պետական սիմֆոնիկ նվագախմբի թավջութակահարների խմբի կոնցերտմայստեր։ 1945-1992 թվականներին դասավանդել է Երևանի կոնսերվատորիայում (1977 թվականից՝ պրոֆեսոր), երաժշտական դպրոցներում։ 1992 թվականից ապրել է Հունգարիայում, ապա՝ Իսպանիայում։
Գրել է թավջութակի և նվագախմբի կոնցերտ, թավջութակի պիեսներ, հեղինակ է մշակումների և փոխադրումների։
Լևոն Գրիգորյանի նշանավոր աշակերտն է եղել ՀԽՍՀ ժողովրդական արտիստ, պրոֆեսոր Մեդեա Աբրահամյանը։ Երբ Երևան էր ժամանել անվանի թավջութակահար, Մոսկվայի պետական կոնսերվատորիայի պրոֆեսոր Ս. Ն. Կնուշևիցկին, դասարանական մի հավաքույթի ընթացքում, երբ վերջինս լսեց Մեդեա Աբրահամյանի նվագը, հիացմունքով շրջվեց դեպի Լևոն Գրիգորյանը և ասաց. «Հնարավոր է, որ ես ձեզանից լավ եմ նվագում, բայց Դուք ավելի լավ մանկավարժ եք, քան ես»։


== Երկեր ==
Григорян Л. А., От трех до семи, Ереван, 1986.
Григорян Л. А., Виолончельное искусство Армении. исторический очерк, Москва, 1992.


== Ծանոթագրություններ ==
Բակաբալ

Բակաբալ  (պորտ.՝  Bacabal), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Մեդիու Մեարինի գավառի կազմի մեջ։ Բնակչությունը կազմում է 96 883 մարդ՝ 2006 թվականի տվյալներով։ Գրավում է 1 682,601 կմ2 տարածք։ Բնակչության խտությունը՝ 57,6 մարդ/կմ²։


== Պատմություն ==
Քաղաքը հիմնադրվել է 1920 թվականի ապրիլի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 140.484.693,00ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.485,64 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,623 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բակաբալի մասին
Մուլք (Գյավաշի գավառ)

Անվան այլ կիրառումների համար տե՛ս՝ Մուլք (այլ կիրառումներ)Մուլք, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օրուսյարվի (գյուղ, Պիտկյարանտսկի շրջան)

Օրուսյարվի (ռուս.՝ Орусъярви, ֆիններեն՝ Orusjärvi), գյուղ Ռուսաստանի Կարելիայի հանրապետության Պիտկյարանտսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանիլվա (քաղաք)

Մանիլվա (իսպ.՝ Manilva), քաղաք և համայնք Իսպանիայում, մտնում է Մալագա պրովինցիայի կազմում (Անդալուզիա ինքնավար մարզ)։ Համայնքը գտնվում է Կոստա-դել-Սոլ-Օկսիդենտալ գավառի կազմում։ Տարածքը 35 կմ2։ Բնակչությունը 14 168 մարդ (2010)։ Պրովինցիայի ադմինիստրացիայից ունի 95 կմ հեռավորություն։
Հայաստանում Վրաստանի դեսպանություն

Հայաստանում Վրաստանի դեսպանություն (վրաց.՝ საქართველოს საელჩო სომხეთის), Վրաստանի դիվանագիտական ներկայացուցչությունը Հայաստանում։
Հայաստանում Վրաստանի դեսպանությունը գտնվում է մայրաքաղաք Երևանի Քանաքեռ-Զեյթուն վարչական շրջանում՝ Բաբայան փողոցում։ Ներկայումս Հայաստանում Վրաստանի արտակարգ և լիազոր դեսպանի պաշտոնը զբաղեցնում է Թենգիզ Շարմանաշվիլին։
Հայաստանի և Վրաստանի միջև դիվանագիտական հարաբերությունները հաստատվել են 1992 թվականի հուլիսի 17-ին։


== Վրաստանի մուտքի արտոնագիր ==
Հայաստանի քաղաքացիներից Վրաստան այցելության համար մուտքի վիզա չի պահանջվում։


== Ծանոթագրություններ ==
Լուիջի Պիգորինի

Լուիջի Պիգորինի ՝ (հունվարի 10, 1842(1842-01-10), Ֆոնտանելատո, Պարմա, Էմիլիա Ռոմանիա - ապրիլի 1, 1925(1925-04-01), Պադովա, Վենետո, Իտալիա)՝ իտալացի գիտնական, ազգագրագետ, հնագետ։


== Կենսագրություն ==
Պիգորինին ծնվել է Իտալիայի Ֆոնտանելատո կոմունայի Պարմա գավառում։
16 տարեկան հասակում, 1858 թվականին, Լուիջի Պիգորինին դարձավ Պարմայի Հնագիտական թանգարանի ալումնի ՝ բարձրագույն կրթական հաստատության շրջանավարտների փակ հանրության անդամ (Parma Archaeological Museum)։ Հետագայում նա հանդիպում է իտալացի թռչնաբան, բնական գիտությունների պրոֆեսոր Պալեգրինո Սթրոբելի (իտալերեն՝ Pellegrino Strobel) և իտալացի նկարիչ Գաետանո Չիրիցիի (իտալերեն՝ Pellegrino Strobel) հետ և սկսում հնագիտական հետազոտություններ Պարմեզանի տարածքում։ 1863 թվականին ճանապարհորդում է Շվեյցարիա և Տոսկանա, ինչպես նաև սովորում Հռոմում և Նեպալում։
Պարմայում Պիգորինին դասավանդում է հնագույն պատմություն, որտեղ փորձում է բացատրել տարբեր նախապատմական գործիքների օգտագործման եղանակներն ու նպատակները։ Մի քանի տարի անց` արվեստագետի բակալավրի աստիճան ստանալուց հետո, դառնում է Պերմայի հնագիտության թանգարանի տնօրեն։
Նա առաջիններից մեկն էր, ով համագործակցել է տարբեր ոլորտի մասնագետների հետ, աշխատել է համագործակցելով գերմանացի պատմաբան Շտրոբելի հետ,  ուսումնասիրել Տերամար մշակույթը, համատեղելով տվյալները հնէաբանության, բուսաբանության, կենդանաբանության, միջատաբանության, երկրաբանության, մարդաբանության և հնագիտության հետ ՝ ստանալով բրոնզե դարի մարդկանց կենսակերպի ամբողջական պատկերը։


== Ձեռքբերումներ ==
1875 թվականին Չիերիչիի և Սթրոբելի հետ միասին հիմնադրել է «Bollettino di Paletnologia Italiana» պալեոէթոլոգիական ամսագիրը։ Միևնույն տարում աշխատել է Հռոմի Գլխավոր ասամբլեայի Հնագիտական ինստիտուտում, որտեղ հրավիրել էր աշխատելու Կրթության նախարար Բոնգհին (անգլ.՝ Bonghi): 1876 թվականին բացված Հռոմի Պիգորինի ազգային նախապատմության և ազգագրության թանգարանը կրում է նրա անունը։ Իտալական հնագիտության մեջ ունեցած մեծ ավանդի համար 1912 թվականին առաջադրվում է Իտալիայի Սենատում և 1919 թվականին նշանակվում է Իտալական Սենատի փոխնախագահ և աշխատում մինչև իր մահը՝ 1925 թվականը Պադովայում։


== Ծանոթագրություններ ==


== Գրականություն ==
Duhn, Friedrich von Rellini, U. Necrologio del prof. L. Pigorini Vorgeschichtliches Jahrbuch, 3:274. Berlin, 1927.
Brizzi, Bruno [ed.] 1976 The Pigorini Museum Rome, Quasar.
Italian Wikipedia


== Աղբյուրներ ==
https://web.archive.org/web/20060828222757/http://musei.comune.re.it/museo/museire.nsf/pagine/B91F36D4E3C4526DC1256ECF0055C2E6?OpenDocument
http://www.archeobo.arti.beniculturali.it/parma/note_en.htm Parma Archaeological Museum
Նապիլա

Նապիլա, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Երբ որ կանցնի ձմեռն սաստիկ...

«Երբ որ կանցնի ձմեռն սաստիկ...», Հովհաննես Թումանյանի բանաստեղծություններից՝ գրված 1883 թվականին։


== Պատմություն ==
Հովհաննես Թումանյանն այս բանաստեղծությունը գրել է 1883 թվականին։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 2) պահվում է մեկ ինքնագիր, թվագրված՝ «83 թ․»։
Առաջին անգամ, ո՛չ լրիվ (1-12 տողերը) տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 432)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ակնարկ ==
Բանաստեղծությունը գրելիս դեռևս պատանի Թումանյանը եղել է Նահապետ Ռուսինյանի «Կիլիկիա» տարածված երգի ազդեցության տակ։ Եգոր Անդրեասյանը, որը Ջալալօղլու դպրոցում եղել է Թումանյանի դասընկերը, վկայում է. «Թումանյանի սիրած երգերից մեկն էլ Ռուսինյանի «Կիլիկիան» էր»։


== Ծանոթագրություններ ==
Կրուպսկոե (գյուղ, Կրիվոգրադի շրջան)

Անվան այլ կիրառումների համար տե՛ս՝ ԿրուպսկոեԿրուպսկոե (ուկրաիներեն՝ Крупське), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Կրուպսկոե գյուղում բնակվում էր 712 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասնագիտություն

Մասնագիտություն (լատ.՝ professio), մարդու աշխատանքային գործունեության տեսակ, սովորաբար նրա գոյության աղբյուր։
Մասնագիտությունը պահանջում է տիրապետել տեսական գիտելիքներին և գործնական հմտություններ, որոնք ձեռք են բերվում հատուկ պատրաստմամբ կամ հատուկ կրթություն ստանալու ընթացքում։


== Պատմություն ==
Որպես այդպիսին, մասնագիտությունները նախնադարում չեն եղել։ Մարդիկ զբաղված են եղել ոսրսով, հավաքով, և տեղից տեղ էին գնում։ Աշխատանքի բաժանման զարգացման համար նյութատեխնիկական պայմանները բացակայում են։
Առաջին մասնագիտությունները սկսեցին հայտնվել դոցալիզացիոն դարաշրջանում, երբ մարդը սկսեց ստեղծել նստակյաց բնակավայրեր, զբաղվել գյուղատնտեսությամբ, տիրապետել կավագործության և դարփնագործությանը։ Մի մարդ, իր ուժերի սահմանափակության պատճառով, չկարողացավ միաժամանակ մետաղական գործիքներ դարփնել և զբաղվել սննդի աճեցմամբ, ուստի սկսեց զարգանալ ապրանքային փոխանակումը։
Մարդկանց մասնագիտական բաժանման զարգացման նոր փուլ է ծագում, կենտրոնացված պետության առաջացման արդյունքում։ Ռազմիկներ են պահանջվում իրենց ունեցվածքը պաշտպանելու համար, և կառավարիչներ, որպեսզի կառավարեն նրանց։ Այդպես սկսեցին ձևավորվել ռազմական և կառավարման մասնագիտությունները։ Մարդկությունը վերջնականապես ձեռնամուխ է լինում աշխատանքի մասնագիտական բաժանման ճանապարհին։
Ինդուստրացման սկզբից ի վեր հայտնվել են բազմաթիվ նոր մասնագիտություններ, որոնք կապված են մեքենաների մշակման և սպասարկման հետ․ ինժեներներ, գործարանի աշխատողներ, մեքենավարներ և այլն։ Քաղաքակրթության աճող կարիքների պատճառով նոր տեսակի և մեծ քանակությամբ  ռեսուրսների մեջ ընդլայնվել են նաև արդյունահանող մասնագիտությունների ցուցակը․ հայտնվել են հանքագործներ, նավթագործներ և այլն։
Ավտոմատացման զարգացման հետ ձեռքի ծանր աշխատանքի անհրաժեշտությունը սկսեց ընկնել։ Եթե նախկինում աշխատողներն աշխատում էին օրական 14-16 ժամ միայն ընտանիքը կերակրելու համար, ապա այժմ նրանք կարող են աշխատել 9 ժամ, իսկ ամենազարգացած երկրներում մարդիկ կարող են շաբաթական 3-4 օր աշխատել կամ ընդհանրապես նպաստով ապրել։ Մարդկանց մոտ ավելի շատ ազատ ժամանակ է առաջացել այն ժամանակ, երբ նրանք սկսել են ժամանակ ծախսել տեղեկատվության սպառման վրա, այդ իսկ պատճառով ի պատասխան պահանջարկի հայտնվել է առաջարկ, որում պետք է սկսեն զարգացնել՝ զանգվածային լրատվամիջոցը․ հեռուստատեսություն, ռադիո, իսկ 20-րդ դարի վերջին՝ համացանց։ Բացի այդ, չնայած ավտոմատացմանը, դեռևս անհրաժեշտություն է մնացել այն մարդկանց համար, ովքեր ավտոմատ արտադրության նոր միջոցներ կստեղծեն․ ուսումնական և ինժեներական։ Իսկ զանգվածային համակարգչայնացումը պահանջել է մեծ քանակությամբ մարդկանց, որոնք կարող են սպասարկել համակարգիչները և ստեղծել, և առաջացել նրանց ծրագրային ապահովումը։ Այսպես է առաջակցել տեղեկատվական աշխատողների մասնագիտությունների մի ամբողջ շերտ, որոնց գործունեությունը կապված է տեղեկատվության վերամշակման և արտադրության հետ; ծրագրավորողներ, գիտնականներ, ինժեներներ և այլն; ԶԼՄ-ների և հրատարակչական գործի շնորհիվ ստեղծագործական մասնագիտություններ են զարգանում՝ դերասաններ, երաժիշտներ, նկարիչներ, գրողներ և այլն։


== Ծանոթագրություններ ==


== Արտաքին հղումներ ==
Montgomery, Jonathan Medicine, Accountability, and Professionalism(անգլ.) : journal. — 1989. — Т. 16. — № 3. — С. 319—339. —
Հաղի

Հաղի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հանգիստ դեպի Եգիպտոս փախուստի ճանապարհին (Կարավաջո)

Հանգիստ դեպի Եգիպտոս փախուստի ճանապարհին, Կարավաջոյի նկարը՝ ստեղծված մոտ 1595-1596 թվականներին, նկարչի լայնամասշտաբ նկարներից առաջինը։ Ներկայումս պահվում է Հռոմում՝ Դորիա Պամֆիլի պատկերասրահում։ Սուրբ ընտանիքի հանգիստը որպես Մատթեոսի Ավետարանի ավելի ընդհանուր սյուժեի մի մաս, որը Հերովդես I Մեծ թագավորի կազմակերպած Մանուկների կոտորածի և Եգիպտոս փախուստի մասին է, հայտնի էր այն ժամանակվա գեղանկարչության մեջ, սակայն Կարավաջոյի՝ ջութակի վրա նվագող հրեշտակի նկարն առանձնանում է անսովոր կոմպոզիցիայով։
Եգիպտոսի ճանապարհին հանգստի մասին սյուժեն, որը չունի աստվածաշնչյան հիմք, ի հայտ է եկել վաղ միջնդարի` Սուրբ ընտանիքի դեպի Եգիպտոս փախուստի շուրջ պատմություններից և լեգենդներից։ Լեգենդի համաձայն՝ երբ Հովսեփը և Մարիամը ճանապարհին կանգնում են հանգստանալու մրգատու պուրակում, մանուկ Հիսուսը պատվիրում է ծառերին խոնարհել ճյուղերը, որպեսզի Հովսեփը կարողանա պտուղ քաղել, իսկ աղբյուրին՝ հոսել ծառերի արմատներից, որ ծնողները կարողանան հագեցնել ծարավը։ Հարյուրամյակների ընթացքում այս պատմությունը լրացվել է բազմաթիվ լրացուցիչ մանրամասներով։
Կտավում պատկերված է քնած Մարիամ Աստվածածինը մանուկի և Սուրբ Հովսեփի հետ, որը ջութակով Կույս Մարիամի հիմնը նվագող հրեշտակի առջև ձեռքում է պահել ձեռագիր նոտաներ։ Կտավի առանցքը հրեշտակն է, որը նկարը բաժանում է կոմպոզիցիոն երկու մասի։
Ուշագրավ է նրա կեցվածքը, որը գրեթե նույնական է Անիբալե Կարաչիի «Հերկուլեսը ճամփաբաժանին» ճանաչված նկարի Արատի կեցվածքին, որը հավանաբար ոգեշնչել է Կարավաջոյին։ Նկարում բնանկարը խորհրդանշական իմաստ ունի․ Հովսեփի կողքին չոր բույս է, իսկ Մարիամ Աստվածածինի շուրջ՝ ծաղկող բնություն։ Հնարավոր է, որ նկարի ամբողջ կոմպոզիցիան խորհրդանշում է կենդանիների, մարդու և հրեշտակի միջոցով քրիստոնեական փրկության ուղին անշունչ քարից մինչև վերջնական նպատակը՝ Աստվածայինի՝ Կույս Մարիամի կերպարով։
Նկարի թվագրման շուրջ քննարկումը մնում է վիճարկման առարկա։ Ըստ Ջուլիո Մանչինի՝ Կարավաջոյի կենսագրի «Աստվածածինը դեպի Եգիպտոս ճանապարհին» պատվիրել է Ֆետինո Պետրինյան, որը Կարավաջոյին հյուրընկալել էր 1594 թվականի սկզբին, երբ նա լքել էր Ջուզեպպե Չազարի արհեստանոցը։ Շատ արվեստագետներ չեն ընդունում այս պնդումը՝ հաշվի առնելով նկարի՝ երաժշտության թեմայով շեշտադրությունը և դրա բացակայությունը Պետրինյանի 1600 թվականի նկարների ցուցակում։ Ենթադրվում էր որ նկարը պատվիրել էր կարդինալ Պիետրո Ալդոբրանդինին, որը երաժշտության խանդավառ երկրպագու էր, սակայն նրա նկարների՝ 1603 թվականի ցուցակում էլ չկա Կարավաջոյի աշխատանքներից ոչ մի հետք ։ Նկարները կարող են ստեղծված լինել Ֆրանչեսկո Դել Մոնտեի համար, ում մոտ Կարավաջոն փաստացի 1595-1596 թվականներին դարձել է տնային նկարիչ։ Նկարի նոտաներում գրառված է ֆլամանդացի կոմպոզիտոր Նոել Բալդեվեյնի մոտիվը Տիրամորը նվիրված Երգ երգոցի բառերով։ Quam pulchra es (Որքան հիասքանչ ես դու), ինչը միանգամայն տեղին է կարդինալի նուրբ ինտելեկտուալ ճաշակին և անհնար է դարձնում նման նկարի ստեղծումն այլ կերպ, քան պատվերով։ Հայտնի է միայն, որ Կարավաջոյի մահից հետո նկարը դարձել է Օլիմպիա Ալդոբրանդինիի՝ Հռոմի պապ Կլիմենտ VIII-ի զարմուհու և կարդինալ Կամիլոյի երկրորդ կնոջ՝ Ֆրանչեսկո Մարիա Պամֆիլիի սեփականությունը։ Այդ ժամանակից ի վեր աշխատանքը մնում է Պամֆիլի ընտանիքի մոտ՝ պատկերասրահում, որտեղ և գտնվում է մինչ այժմ։


== Ծանոթագրություններ ==
Չժոու Ցզըյու

Չժոու Ցզըյու(չինարեն՝ 周子瑜,կորեերեն՝ 저우쯔위, Չոու Չչըվի, հունիսի 14, 1999(1999-06-14), Թայվան, Չինաստանի Հանրապետություն, առավել հայտնի է որպես Ցզըյույ)՝ թայվանացի երգչուհի, հարավկորեական Twice գյորլ-խմբի մասնակից, որը ստեղծվել է Սեուլում։


== Կենսագրություն ==
Չժոու Ցզըյուն ծնվել է 1999 թվականի հունիսի 14-ին Թայվանում։ 2009 թվականին Կորեայում մասնակցել է «Sixteen» շոուին և դարձել կանացի k-pop TWICE խմբի մասնակից։ Նրանց առաջնելույթը կայացել է 2015 թվականի «Like OHH-AHH» ում։ 2016 թվականի գարնանը Ցզըյուն գնաց Hanlim Multi Art School իր կոլեկտիվի մասնակիցներից Չեյոյի և Դահյոնի հետ։


== Միջաեպ դրոշի հետ ==
2015 թվականի նոյեմբերին Ցզըյուն հայտնվեց My Little Television հեռուստաշոուին։ Նա իրեն ներկայացրեց որպես թայվանդուհի և բարձրացրեց Չինաստանի և Կորեայի դրոշները մեկտեղ։


== Սկավառակագրություն ==
Ալբոմներ


== Տեսահոլովակ ==

Երաժշտական տեսահոլովակ


== Ծանոթագրություններ ==
Բլագովեշչենսկի շրջան (Ամուրի մարզ)

Բլագովեշչենսկի շրջան (ռուս.՝ Благовещенский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1937 թվականին։ Վարչական կենտրոնը՝ Բլագովեշչենսկ։


== Աշխարհագրություն ==
Շրջանի տարածքի մակերեսը կազմում է 3100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19199 մարդ։ Բնակչության խտությունը կազմում էր 6,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մալայա Ռոշչա (Ցելինսկի շրջան)

Մալայա Ռոշչա (ռուս.՝ Малая Роща), ավան Ռուսաստանի Ռոստովի մարզի Ցելինսկի շրջանում։ Մտնում է Նովոցելինսկոյե գյուղական համայնքի կազմի մեջ։
Սարգիս Խանդանյան

Սարգիս Խանդանյան, հայ միջազգայնագետ, քաղաքագետ, մարդաբան։ ՀՀ ԱԺ 7-րդ գումարման պատգամավոր «Իմ քայլը» խմբակցության անդամ (2019-2021թթ.)։ ՀՀ ԱԺ 8-րդ գումարման պատգամավոր «Քաղաքացիական պայմանագիր» խմբակցության պատգամավոր (2021 թվականից)։ՀՀ ԱԺ արտաքին հարաբերությունների մշտական հանձնաժողովի նախագահ։


== Կենսագրություն ==
Սարգիս Խանդանյանը ծնվել է 1990 թվականի հունիսի 24-ին Գեղարքունիքի մարզի Գավառ քաղաքում։
Սարգիս Խանդանյանը 2010 թվականին ավարտել է Երևանի պետական համալսարանի միջազգային հարաբերությունների ֆակուլտետը, քաղաքագետ, իսկ 2013 թվականին՝ Լոնդոնի համալսարանական քոլեջի (UCL) մարդաբանության ֆակուլտետը, Թվային մարդաբանության մագիստրոս ։
2010-2015 թվականներին աշխատել է որպես «Սիվիլիթաս» հիմնադրամի «ՍիվիլՆեթ» առցանց հեռուստաալիքի լրագրող, հեղինակել է «Ժողովրդի ձայնը» հաղորդաշարը։ 2014-2015 թվականներին աշխատել է որպես «Change.org» կազմակերպության Արևելյան Եվրոպայի գրասենյակի մեդիա արշավների, հաղորդակցության և հանրային կապերի պատասխանատու։ Մասնակցել է «Հրանտ Դինք» հիմնադրամի «Սահմաններից վեր» փորձի փոխանակման ծրագրին։ 2015-2016 թվականներին եղել է Հայկական բարեգործական ընդհանուր միության հաղորդակցության և հանրային կապերի պատասխանատու։
2016-2018 թվականների աշխատել է որպես «Ավրորա» մարդասիրական նախաձեռնության բովանդակային մասի պատասխանատու, խմբագիր։
2018-2019 թվականներին եղել է Հայաստանի վարչապետի աշխատակազմի ղեկավարի տեղակալ։


== Անդամակցություն ==
2018 թվականից «Քաղաքացիական պայամանագիր» կուսակցության անդամ է։
2018-2021թթ. եղել է Հայաստանի ազգային ագրարային համալսարանի հոգաբարձուների խորհրդի անդամ։


== Քաղաքական գործունեություն ==
Սարգիս Խանդանյանը 2018 թվականի դեկտեմբերի 9-ին համամասնական ընտրական ցուցակով ընտրվել է Ազգային ժողովի պատգամավոր «Իմ քայլը» կուսակցությունների դաշինքի կազմում։ Եղել է Մարդու իրավունքների պաշտպանության և հանրային հարցերի մշտական հանձնաժողովի անդամ։
2021 թվականի հունիսի 20-ին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։ Արտաքին հարաբերություննրի մշտական հանձնաժողովի անդամ է։ ԵԱՀԿ և «Եվրանեսթ» խորհրդարանական վեհաժողովներում ՀՀ Ազգային ժողովի պատվիրակության անդամ է։ 2023 թվականից` ԱԺ արտաքին հարաբերությունների մշտական հանձնաժողովի նախագահ։


== Ընտանիք ==
Սարգիս Խանդանյանը ամուսնացած չէ։


== Ծանոթագրություններ ==
Մոլոդյոժնի (այլ կիրառումներ)

Մոլոդյոժնի, կարող է վերաբերել՝

Մոլոդյոժնի - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Մոլոդյոժնի - գյուղ Ռուսաստանի Տոմսկի մարզի Տոմսկի շրջանի կազմում։
Մոլոդյոժնի - ավան Ռուսաստանի Դաշնության Ռոստովի մարզի Կամենսկի շրջանում
Մոլոդյոժնի - ավան Ռուսաստանի Դաշնության Ռոստովի մարզի Կրասնի Սուլինի շրջանում
Բոբուրի

Բոբուրի (ռուս.՝ Бобуры), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ացինանանայի խոնավ անտառներ

Խոնավ արևադարձային անտառներ ացինանանա, Մադագասկար կղզու արևելյան ափին տեղակայված ռելիկտային անտառներ։ Մոտ 60 միլիոն տարի առաջ ձևավորված աշխարհագրական առումով մեկուսացված եզակի տարածք, որտեղ կան բույսերի և կենդանիների էնդեմիկ տեսակներ, որոնց 80% -ը տարածված են միայն ացինանանա անտառներում։
2007 թվականին անտառներում տեղակայված մի շարք պահպանվող տարածքներ ընդգրկվեցին ՅՈՒՆԵՍԿՕ-ի Համաշխարհային ժառանգության ցանկում, իսկ 2010 թվականին անտառներն ընդգրկվեցին ոչնչացման սպառնալիքով ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։


== Ֆիզիկական և աշխարհագրական բնութագիր ==
Երկար ժամանակ Մադագասկարը հին Գոնդվանա մայրցամաքի մի մասն էր, որը գտնվում էր Աֆրկայի և Հնդկաստանի միջև։ Մոտ 160 միլիոն տարի առաջ այն առանձնացավ Աֆրիկայից, իսկ 60 միլիոն տարի առաջ՝ Հնդկաստանից։ Երկարատև մեկուսացումը հանգեցրել է կղզու եզակի կենսաբազմազանության առաջացմանը, որը երբեմն կոչվում է «յոթերորդ մայրցամաք»։
Արևադարձային անտառները հիմնականում տեղակայված են կղզու արևելյան ափին, ինչպես նաև հյուսիսում։ Հնդկական օվկիանոսից փչող խոնավ քամին փոխազդում է կղզու արևմտյան մասի չոր կլիմայի հետ։ Հյուսիսում՝ Մադագասկարի ազգային պարկի տարածքում լինում են Արևադարձային ցիկլոներ։


== Բուսական և կենդանական աշխարհ ==
Մոտ 12,000 էնդեմիկ բուսատեսակներ աճում են արևադարձային անտառներում։
Ացինանանաի անտառում ապրում են մեծ թվով կենդանիներ որոնք ներառվել են Կարմիր գրքում և Բնության պաշպանության միջազգային միության կազմում։ Մադագասկարի 123 տեսակի թևավոր կաթնասուններից 78 տեսակը ապրում են այս անտառներում, և Կարմիր գրքում ընդգրկված են գրեթե բոլորը տեսակները։ Կարմիր գրքում ընդգրկված են կաթնասունների բոլոր 25 տեսակները, որից 8-ը գտնվում են ծայրահեղ վիճակում, 9-ը՝ վտանգավոր վիճակում ևս 5-ը` սպառնալիքի տակ։


== Տարածքի պաշտպանություն ==

Պետական արգելավայրերը և ազգային պարկերը զբաղվում են անտառային տարածքների պաշտպանությամբ։ Ութ ազգային պարկեր առաջադրվել են Համաշխարհային ժառանգության ցանկում ընդգրկվելու համար, որը ներկայացնում է անտառի ընդհանուր տարածքի 20-25% -ը կղզու արևելյան ափի երկայնքով։ Բացի ազգային պարկերի հայտնի տարածքներից ինչպիսիք են Մարուդզեդզին, Մասուալան, Մինդունգին  Անդուհախելան և այլ տարածքներ մասնավորապես՝ Զախամենան, Ռանումաֆանա, Անդինգիտրան, գրեթե չեն ուսումնասիրվել։
Այնուամենայնիվ Համաշխարհային ժառանգության օբյեկտների ցանկում՝ 479.66 կմ² ընդհանուր մակերեսով վեց ազգային պարկ է ընդգրկվել ութի փոխարեն և հնարավոր է, որ այլ ոլորտներ ունեն կենսաբազմազանության ավելի բարձր մակարդակ, քան առաջարկվածները։
Աղյուսակում ներկայացված են Համաշխարհային ժառանգության վայրի բոլոր բաղադրիչները։


== Ծանոթագրություններ ==


== Արտաքին հղումներ ==
«Rainforests of the Atsinanana» (անգլերեն)։ ՅՈՒՆԵՍԿՕ։ Արխիվացված է օրիգինալից 2012-05-10-ին
Կիկոս (այլ կիրառումներ)

Կիկոս, կարող է վերաբերել՝

Կիկոս - 1979 թվականին Հայկական Խորհրդային Սոցիալիստական Հանրապետությունում ստեղծված մուլտֆիլմ, որը ստեղծվել է Հովհաննես Թումանյանի «Կիկոսի մահը» հեքիաթի հիման վրա
Կիկոս - 1931 թ. նկարահանված սև-սպիտակ համր ֆիլմ
Օնգասաառե

Օնգասաառե (էստ․՝ Ongassaare), գյուղ Էստոնիայի Իդա-Վիրումաա նահանգի Իլուկա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբանտոն

Անվան այլ կիրառումների համար տե՛ս՝ Օբանտոն (այլ կիրառումներ)Օբանտոն (ֆր.՝ Aubenton), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Տեղակայված է Սեն Կանտենից 70 կմ դեպի արևելք, Շառլևիլ Մեզերից 40 կմ դեպի հյուսիս-արևմուտք՝ Օբ և Տոն գետերի միախառնման վայրից ոչ հեռու
Համայնքի INSEE կոդը՝ 02301:


== Բնակչություն ==
2010 թվականի տվյալներով համայնքի բնակչությունը կազմում է 679 մարդ։ 


== Տնտեսություն ==
2010 թվականին համայնքի 407 աշխատունակ (15-64 տարեկան) բնակիչներից 276-ը տնտեսապես ակտիվ էին, 131-ը՝ ոչ ակտիվ (ակտիվության ցուցանիշը կազմել է 67,8 1999 թվականին եղել է 60,5%)։ 276 տնտեսապես ակտիվ բնակիչներից աշխատում էին 235-ը (137 տղամարդ և 98 կին), գործազուրկ էին 41 մարդ (21 տղամարդ և 20 կին)։ 131 տնտեսապես ոչ ակտիվ բնակիչներից 28-ը եղել են աշակերտներ կամ ուսանողներ, 42-ը՝ թոշակառուներ, 61-ը տնտեսապես ոչ ակտիվ էին այլ պատճառներով։
Գործազրկության մակարդակը (2011 թվական) կազմել է 19,6% (Ֆրանսիայում կազմել է 12,8%, Էնա գավառում՝ 15,9%) ։
Միջին տարեկան եկամուտը մեկ մարդու հաշվով (2011 թվական) կազմել է 15343 եվրո (Ֆրանսիայում կազմել է 25140 եվրո, Էնա գավառում՝ 21148 եվրո)։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (ֆր.)
843

843 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 843 թվականն է, 
IX դարի 43-րդ տարին։


== Դեպքեր ==


== Ծնունդներ ==


== Մահեր ==
Հեռուստաազդանշանում

Հեռուստաազդանշանում, հեռուստամեխանիկայի բաժին, որն ընդգրկում է վերահսկվող օբյեկտների վիճակի մասին ինֆորմացիան հեռավորության վրա հաղորդելու մեթոդներն ու տեխնիկական միջոցները։ Ազդանշանվում են, օրինակ, այնպիսի վիճակներ, ինչպիսիք են՝ «հոսանք կա-հոսանք չկա», «բաց է-փակ է». ազդանշաններ են հաղորդվում, երբ վերահսկվող ֆիզիկական մեծությունները հասնում են սահմանային արժեքի (առավելագույն, նվազագույն, վթարային)։ Դիսպետչերական պունկտում ազդանշանները վերարտադրվում են օպտիկական ինդիկատորներով, երբեմն ուղեկցվում ձայնային ազդանշանով։ Հեռուստաազդանշանումը հաճախ կիրառվում է հեռուստակառավարման հետ համատեղ։ Հեռուստաազդանշանման միջոցները երբեմն օգտագործում են ընդհատ չափիչ ինֆորմացիայի հաղորդման համար։
Քոլատակ

Քոլատակ, գյուղ Արցախի Հանրապետության Մարտակերտի շրջանում, շրջկենտրոն Մարտակերտ քաղաքից 54 կմ, իսկ մայրաքաղաք Ստեփանակերտից` 42 կմ հեռավորության վրա։ 
2012 թ.-ից սկսած Քոլատակից սերող ռուսաստանաբնակ գործարար Հայկ Մաղաքելյանի ջանքերով գյուղ տանող ճանապարհն ասֆալտապատվել է, Պաշտպանության բանակի զինծառայողների և Քոլատակի երիտասարդ ընտանիքների համար կառուցվում են անհատական տներ։


== Աշխարհագրություն ==
Համայնքը բարձր լեռնային է, ունի 795,21 հա տարածք, որից 436,20 հա-ը գյուղատնտեսական նշանակության, 298,03 հա անտառային հողեր։ Քոլատակ համայնքի սահմանային գոտով հոսում է նույնանուն՝ Քոլատակ գետը։ Համայնքի տարածքում առկա են թվով 18 աղբյուրներ` «Նով», «Ցորտ ջուր», «Սռուցեն ծոր», «Վետանց», «Քռոչ», «Վաղուն», «Ըրկծորին Բալունց», «Մարտին», «Վանքեն», «Ծլլոկ», «Ճղացեն տռան», «Դալլաքեն», «Շվաքեն», «Վեղեն», «Փանցին սպանածը», «Զաքին ծով», «Կողեն» և «Թթու ջուր»։
Առկա են պորֆիրիտի և քարածխի հանքային պաշարներ։


== Քոլատակը Արցախյան պատերազմում ==
1988 թվականի վերջին Քոլատակում կազմավորվել է կամավորական ջոկատ (հրամանատարներ՝ Օնիկ Բալասյան, Մ. Գաբրիելյան), որն առանձին, իսկ 1992 թվականից Մարտակերտի պաշտպանական շրջանի ստորաբաժանումների կազմում մասնակցել է ԼՂՀ տարբեր բնակավայրերի ինքնապաշտպանական և ազատագրական մարտերին։ Գյուղից Լ. Մկրտչյանը եղել է Պաշտպանական բանակի հետախուզության բաժնի շտաբի պետ։ Քոլատակից զոհվել է 11 ազատամարտիկ։


== Բնակչություն ==
2015 թվականին բնակչությունը կազմում է 250 մարդ, կա 88 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Գյուղում և շրջակայքում կան 9-18-րդ դարերի պատմամշակութային հուշարձաններ՝ Կոշիկ Անապատ եկեղեցի (12-13-րդ դարեր), Միծիրանից Սբ. Հակոբավանքը (7-17-րդ դարեր), ձիթհանք (19-րդ դար), Հավապտուկ վանքը, Կաչաղակաբերդը, Հնձանի եկեղեցին, Մատուռի եկեղեցին, Զառունց տափեն եկեղեցին, կիսավեր մատուռ, բազմաթիվ խաչքարեր, հին գերեզմանոց՝ վիմափոր արձանագրություններով, ամրոց Բերդաքար (միջնադար), քարանձավ և այլն։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, բուժկետ, միջնակարգ դպրոց, որտեղ սովորում էին 34 աշակերտներ, այդ թվում հարևան Թբղլու գյուղից։


== Լուսանկարներ ==

		
		
		
		
		
		
		
		
		
		


== Ծանոթագրություններ ==
Ռիկ Կավանյան

Ռիկ Կավանյան (Ռիխարդ Հորացիո Կավանյան, գերմ.՝ Rick Kavanian, հունվարի 26, 1971(1971-01-26), Մյունխեն, Գերմանիայի Ֆեդերատիվ Հանրապետություն), հայազգի գերմանացի դերասան, կոմիկ, կրկնօրինակող։


== Կենսագրություն ==
Ռիկ Կավանյանը ծնվել է 1950-ական թվականներին Բուխարեստից Մյունխեն տեղափոխված հայկական ընտանիքում։ Վաղ տարիքից ռումիներեն է սովորել ծնողներից, որոնք բնակվել են Ռումինիայում, հայերեն սովորել է տատիկից, գերմաներեն ու անգլերեն՝ դպրոցում։
1990-1994 թվականներին քաղաքական գիտություններ, հյուսիսամերիկյան պատմություն և արվեստի պատմություն է ուսանել Մյունխենում և Աուգսբուրգում։ 1990 թվականին սկսել է համագործակցել Միշել Հերբիգի հետ, և երկուսն էլ եղել են գերմանական կոմիկ ռադիոներկայացման հեղինակներ և կրկօրինակողներ։ 1995 թվականին տեղափոխվել է Նյու Յորք, սովորել Լի Ստրասբերգի թատերական ինստիտուտում։ Վերադառնալով Գերմանիա՝ Հերբիգի հետ նկարահանվել է մի շարք հեռուստահաղորդումներում, հանդես է եկել հումորային ժանրում։ 2009 թվականից հանդես է գալիս նոր «Իպանեմա» ծրագրով։ 2011 թվականից Բավարիայի հեռուստատեսությամբ թողարկել է սատիրական շոու, 2012 թվականից՝ «Էգոստրիպ» կոմիկական շոու։


== Ֆիլմեր ==
«Մանիտուի կոշիկը», 2001
«Կրակ, սառույց և գարեջուր», 2001
«Մութ ուժերի դեմ», 2002
«Տիեզերանավ Սյուրպրիզը», 2004
«Հուի Գուֆ», 2006
«Առանց ականջների ճագարը», 2007
«1.5 ասպետ», 2008
«Սպանելը իմ աշխատանքն է, սիրելիս», 2009
«Օտտոյի 11-ը», 2010


== Անձնական կյանք ==
Կնոջ՝ Լիկայի հետ բնակվում է Մյունխենում։


== Ծանոթագրություններ ==


== Արտաքին հղումներ ==
Ռիկ Կավանյան Internet Movie Database կայքում
Rick Kavanian - 'Du bjist eecht ljustig' TV Star Portrait Archived 2009-03-10 at the Wayback Machine.
http://www.rick-kavanian.de/ Ռիկ Կավանյան. պաշտոնական կայք
Հորս (գետ)

Անվան այլ կիրառումների համար տե՛ս՝ Հորս (այլ կիրառումներ)Հորս, Հորսջուր, Հորք, գետ Հայաստանի Վայոց ձորի մարզում։ Սկիզբ է առնում Քարկատար լեռների արևելյան լանջերից և Քարագլուխ գյուղից 2 կմ հարավ–արևմուտք աջից միախառնվում Սելիմագետին։ Երկարությունը 11 կմ է։


== Ծանոթագրություններ ==
(1705) Տապիո

(1705) Տապիո (անգլ.՝ Tapio), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 26-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,298265 ա. մ., առավելագույնը մոտենում է 1,7323 ա. մ. հեռավորության վրա և հեռանում 2,8643 ա. մ.։ Արեգակի շուրջ մեկ ամբողջական պտույտ է կատարում 1272,62 երկրային օրվա ընթացքում, իր ուղեծրով շարժվելով միջինում 0,282881 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1705) Տապիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամրիկյան

Ամրիկյան, հայկական ազգանուն։


== Ազգանունը կրողներ ==
Մեսրոպ Տիգրանի Ամրիկյան (1896-1965), գրող։
Միհրդատ Հովհաննեսի Ամրիկյան (1843-1879), դերասան, գրող, լրագրող։


== Ծանոթագրություններ ==
Սերիերա

Սերիերա (ֆր.՝ Serriera), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A279։


== Բնակչություն ==
Համայնքի բնակչությունը 2008 թվականին կազմում էր 107 մարդ։


== Տնտեսություն ==
2007 թվականի տվյալներով 58 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 21-ը անգործունակ (ակտիվության ցուցանիշը 63,8 %, 1999 թվականին եղել է՝ 45,2 %)։ 37 աշխատունակ բնակիչներից 27-ը աշխատում էին (20 տղամարդ և 7 կին), անաշխատանք էին 10-ը (4 տղամարդ և 6 կին)։ 21 անգործունակ մարդկանցից 4-ը աշակերտներ կամ ուսանողներ են, 7-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սերիերա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-10-8 
«Սերիերա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
1049

1049 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1049 թվականն է, 
XI դարի 49-րդ տարին։


== Դեպքեր ==


== Ծնունդներ ==


== Մահեր ==
Վարդան Բալայան (այլ կիրառումներ)

Վարդան Բալայան անվամբ հայտնի են մի քանի անձնավորություններ.

Վարդան Բալայան (գրող) (1911-1996) — հայ գրող։
Վարդան Էմիլի Բալայան — ԼՂՀ ՊԲ հրամանատարի տեղակալ, գեներալ-մայոր։
Ժողովածու (616)

Ժողովածու (616), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 616 թվի տակ։ Ձեռագիրը գրվել է 1625 թվականին Մարտիրոս Երևանցի(Կարբեցի) գրիչի կողմից, Երուսաղեմում։ Գրված է թղթի վրա, որը ունի 20,7x15 չափս։ Ձեռագիրը կազմված է 214 թերթից։ Գրված է միասյուն, նոտրգրով։ Կազմը` լաթապատ ստվարաթուղթ։ Հիշատակարաններ՝ 49բ, 199բ, 200ա, 208ա։


== Բովանդակություն ==
Գանձ մեռելի։
Ողբ մեռելոց (Մկրտիչ Նաղաշ, անանունք)։
Խրատք նորափեսայի և հարսի։
Քաղուածք եկեսցէին։
Քաղուածք մեռելի կարգ կատարելոյ, Ի հարցմանց գրոց Գր. Տաթևացւոյ։


== Ծանոթագրություններ ==
Բարի գալուստ Վայկիկի (հեռուստասերիալ)

Բարի գալուստ Վայկիկի  (հանգըլ: 으라차차 와이키키; կոր․ նոր ռոմ․: Eurachacha Waikiki), հարավկորեական հեռուստասերիալ նկարահանված 2018 թվականին, դերակատարներն են՝ Կիմ Ջունգ Հյունը, Լի Յի Կյունգը և Սոն Սունգ Վոնը։ Հեռարձակվել է JTBC հեռուստաալիքով յուրաքանչյուր երկուշաբթի և երեքշաբթի օրերին ժամը 23:00-ին: Նկարահանվել է 2018 թվականի փետրվարի 5-ից մինչև 2018 թվականի ապրիլի 17-ը։


== Սյուժե ==
Դրաման երեք երիտասարդ տղաների մասին է, ովքեր գալիս են վարելու «Վայկիկի» անունով անհաջող հյուրատունը։ Բարդությունները սկսվում են, երբ իրենց հյուրատուն է այցելում միայնակ մայրը իր երեխայի հետ։


== Դերեր ==


=== Գլխավոր ===
Կիմ Ջունգ Հյուն - Կանգ Դոնգ Գու
Բարի սիրտ ունեցող երիտասարդ, բայց «դժբախտության պատկերակ» է, ով երազում է կինոռեժիսոր դառնալու մասին։
Լի Յի Կյունգ - Լի Ջուն Կի
A-list դերասանի որդին, ով ցանկանում է գնալ իր հոր հետքերով, բայց հիմա նա դերասան է և խաղում է երկրորդական դերեր։
Սոն Սունգ Վոն - Բոնգ Դու Սիկ
Անկախ գրող, ով դժվարությամբ է աշխատանք ստանում։
Ջունգ Ին Սուն - Հան Յուն Ա
Միայնակ մայր։
Կո Վոն Հե - Կանգ Սո Ջին
Դոնգ Գուի քույրը, ով ցանկանում է լրագրող դառնալ ։
Լի Ջու Ու - Մին Սու Ա
Դոնգ Գուի նախկին ընկերուհին, ով հայտնի մոդել է։


== Արտադրություն ==
Ռյու Հվի Յոունգը առաջին անգամ առաջարկել էին գլխավոր դեր, բայց հրաժարվել է։
Սցենարի առաջին ընթերցանությունը տեղի ունեցավ 2017 թվականի դեկտեմբերի 18-ին Սանգամ-դոնգում գտնվող JTBC շենքում։
Մարտի 6-ն JTBC-ին շոուն ընդլայնեց ևս 4 դրվագներով և թողարկեց 2 մեկնաբանություններ՝  երկարաձգմոն նախապատրաստման համար։


== Սաունդթրեքներ ==


=== Part 1 ===


=== Part 2 ===


=== Part 3 ===


=== Part 4 ===


=== Part 5 ===


== Վարկանիշ ==
Կապույտ գույնի համարները ներկայացնում են ամենացածր վարկանիշները, իսկ կարմիր գույնի համարները ամենաբարձր վարկանշերը։Այս դրաման հեռարձակվել է կաբելային ալիքներով/ վճարովի հեռուստատեսությունով, որը սովորաբար փոքր լսարան ունի ազատ հեռուստաալիքների/հանրային հեռարձակողների (KBS,SBS,MBS և EBS) համեմատ։Միջազգային հեռարձակում

10-րդ դրվագը բաժանված է 2 մասի շոուի երկարացման նախապատրասման համար


== Ծանոթագրություններ ==


== Արտաքին հղումներ ==
http://tv.jtbc.joins.com/waikiki Բարի գալուստ Վայկիկի (հեռուստասերիալ). պաշտոնական կայք  (կոր.)
http://www.jtbcworldwide.com/script/detail?pgmMstSeq=340 Բարի գալուստ Վայկիկի (հեռուստասերիալ). պաշտոնական կայք  on JTBC Worldwide
«Բարի գալուստ Վայկիկի (հեռուստասերիալ)»(անգլ.) ֆիլմը Internet Movie Database կայքում
Պենտամերոն

Պենտամերոն (նեապոլիտաներեն` Lo cunto de li cunti overo lo trattenemiento de peccerille, «Հեքիաթների հեքիաթը կամ զվարճանք փոքրերի համար»), 17-րդ դարի հեքիաթների ժողովածու, որի հեղինակը իտալացի բանաստեղծ և պալատական Ջամբատիստա Բազիլեն է։


== Հիմք ==
«Պենտամերոնի» պատմությունները հավաքել է Բազիլեն, որոնք նրա մահից հետո Բազիլեի քրոջ՝ Ադրիանայի կողմից հրատարակվել են երկու հատորներով՝ Իտալիայի Նեապոլ քաղաքում՝ 1634 և 1636 թվականներին։ Գրքում Բազիլեի կեղծանունը նշված է որպես՝ Ջիան Ալեզիո Աբատուտիս։ Այս հեքիաթները հետագայում փոփոխել և հարմարացրել են Շառլ Պերոն և Գրիմ եղբայրները։ Մինչ «Պենտամերոնը» հրատարակվել են այնպիսի ժողովածուներ, որոնց պատմություններից որոշները կարելի էր բնորոշել որպես հեքիաթներ, «Պենտամերոնում», սակայն, բոլոր պատմությունները հեքաթներ են: Հեքիաթները գրված են արտահայտված բարոկկո ոճով՝ շատ փոխաբերություններով:


== Նկարագրություն ==
«Պենտամերոն» անվանումը ծագել է հունարեն πέντε [pénte], «հինգ» և y ἡμέρα [hêméra], «օր» բառերից, քանի որ բոլոր հիսուն հեքիաթները կապված են մեկ հիմնական հեքիաթի հետ, որը տեղի է ունենում հինգ օրում, ի հակադրություն «Դեկամերոնի» տաս օրվան։ Հիմնական հեքիաթը Զոզա թագուհու մասին է, որը չի կարողանում ծիծաղել։ Նրա հայրը, փորձելով ուրախացնել դստերը, դռան մոտ կառուցում է ձեթի շատրվան՝ մտածելով, թե ձեթի վրա սայթաքող մարդիկ կուրախացնեն թագուհուն։ Մի ծեր կին փորձում է ձեթը հավաքել, սպասավոր տղան կոտրում է նրա կուժը, Զոզան ծիծաղում է, բայց ծեր կինն անիծում է, որ Զոզան ամուսնանա միայն Կլոր դաշտի արքայազնի հետ, որին թագուհին կարող է արթնացնել միայն, եթե երեք օրում արցունքներով լցնի կուժը։ Փերիների օգնությամբ Զոզան գտնում է արքայազնին և կուժը, համարյա լցնելիս է լինում, երբ քնում է։ Մավր ստրկուհին գողանում է կուժը և ավարտում այն արցունքներով լցնելը՝ գրավելով արքայազնի սիրտը։
Արդեն հղի ստրուկ թագուհին պահանջում է իր ամուսնուց, որ վերջինս իրեն պատմություններ պատմի, հակառակ դեպքում՝ սպառնալով սպանել դեռ չծնված երեխային։ Եվ այսպես, ամուսինը վարձում է տաս կին հեքիաթասացներ, որոնցից յուրաքանչյուրը պատմում է հինգ պատմություն։ Մավրի դավաճանությունը պարզվում է վերջին պատմության ժամանակ, նրան կենդանի թաղում են հղի և գլխիվայր՝ թողնելով, որ մահանա։ Դրանից հետո Զոզան և արքայազնը ապրում են երջանիկ։ Այս հիմնական պատմությունը նույնպես հեքիաթ է, որի հատվածները հայտնվում են մյուս հեքիաթներում։ Գրքում ներառված հեքիաթների մեծամասնությունը գոյություն ունեցող հայտնի ամենահին տարբերակներն են:


== Ծանոթագրություններ ==
Աստերոիդների ցանկ (167501-167600)

Աստերոիդների ցանկ (167401-167500)  • Աստերոիդների ցանկ  • Աստերոիդների ցանկ (167601-167700)
 Աստերոիդների ցանկ (167401-167500)  • Աստերոիդների ցանկ  • Աստերոիդների ցանկ (167601-167700)
Պերչիխա

Պերչիխա (ռուս.՝ Перчиха), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոակին Սուարես

Խոակին Սուարես (իսպ.՝ Joaquín Suárez), բնակավայր Ուրուգվայի հարավարևելյան մասում, Դուրասնո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 6 570 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Դրուժբա (Ադըղեա)

Անվան այլ կիրառումների համար տե՛ս՝ ԴրուժբաԴրուժբա (ռուս.՝ Дружба, ադըղե.՝ Зэкъошныгь), գյուղական ավան Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 727 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելմայզել

Մելմայզել  (գերմ.՝ Mehlmeisel), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 1353 մարդ (ըստ 2010 թվականի դեկտեմբերի 31-ի)։ Տարածքը կազմում է 13,23 կմ²։ Պաշտոնական կոդ՝ 09 4 72 164։
Կոմունան բաժանված է 16 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Փիլոն Ալեքսանդրացի

Փիլոն Ալեքսանդրացի (հայտնի է նաև Փիլոն Հրեա, Փիլոն Եբրայեցի անուններով, հուն․՝ Φίλων ὁ Ἀλεξανδρεύς, լատ.՝ Philon Alexandreos, մոտ մ. թ. ա. 15, Ալեքսանդրիա, Եգիպտոս (Հռոմեական պրովինցիա), Հռոմեական կայսրություն - մոտ 50, Ալեքսանդրիա, Եգիպտոս (Հռոմեական պրովինցիա), Հռոմեական կայսրություն), հրեա փիլիսոփա, Հին կտակարանի առաջին մեկնիչը։


== Աշխատություններ ==
Հեղինակ է մի շարք կրոնափիլիսոփայական աշխատությունների, որոնցից մի քանիսը 5-րդ դարում թարգմանվել է հայերեն։ Իր աշխատությունների մեջ փորձում է հրեական կրոնական դոգմաները հիմնավորել և բացատրել անտիկ հեղինակների իդեալիստական փիլիսոփայության միջոցով։
Փիլոնի երկերից մի քանիսը մեզ են հասել միայն հայերեն (գրաբար) թարգմանությամբ. դրանց հունարեն բնագրերը չեն պահպանվել։ Այդ գործերից են՝ «Յաղագս նախախնամութեան», «Վասն լինելութեանն», «Լուծմունք ելիցն», «Յաղագս բան ունել և անասուն կենդանեացդ» և այլ երկերը։ Դրանից բացի նույն ժամանակ թարգմանվում են Փիլոնի և այլ՝ հունարեն բնագրերով մեզ հասած երկերը։ Ենթադրվում է, որ նրա երկերի հայերեն թարգմանությունները կատարել է Մովսես Խորենացին։
Նրա երկերից կատարված քաղվածքներ հանդիպում է Եղիշեի «Վասն Վարդանայ և հայոց պատերազմին» երկում։


== Ծանոթագրություններ ==
Իռացիոնալիզմ

Իռացիոնալիզմ(լատ.՝  irrationalis — ոչ բանական), փիլիսոփայական իդեալիստական ուսմունք, որը սահմանափակում է բանականության ճանաչողական հնարավորությունները՝ որպես այլընտրանք առաջադրելով ըմբռնողության ոչ տրամաբանական միջոցներ՝ զգայական կամ բանական ինտուիցիան, անմիջական ապրումը, հայեցողությունը և այլն։ Լայն իմաստով վերցված իռացիոնալիզմ ներառում է կրոնափիլիսոփայական ուսմունքները, որոնք հայտնությունն ու հավատհակադրում են գիտական ճանաչողությանը։ Սակայն, ‘ բուն իմաստով, իռացիոնալիզմ հանդես է եկել XVIII դ. վերջերից (Ֆ. Ցակոբի, Ֆ., Շելինգ, Ա. Շոպենհաուեր)՝ ի հակակշիռ Նոր ժամանակի ռացիոնալիզմի։ XIX—XX դդ. իռացիոնալիզմ արտացոլում է բուրժ. հեղափոխությունների շրջանի լավատեսական գաղափարախոսությունից և հասարակական կյանքի ու մարդու կեցության բանական բացատրությունից հրաժարվելը։ Մյուս կողմից, իռացիոնալիզմի մեջ իր ծայրահեղ արտահայտությունը կարող է գտնել նաև դժգոհությունը «բանականորեն կազմակերպված» արդյունաբերական հասարակության տեխնիցիզմից, որը կապիտալիզմի պայմաններում ուղղվում է մարդկային անհատականության, բարոյական, գեղագիտական արժեքների և հասարակական իդեալների դեմ. այս առումով իռացիոնալիզմ հակասցիենտիզմի արտահայտություն է։ Իռացիոնալիզմի հասարակական դրդապատճառների այս երկվությունը դրսևորվում է իռացիոնալիզմ դավանող մտածողների ու փիլ. դպրոցների (կյանքի փիլիսոփայության նիցշեական և բերգսոնյան տարատեսակներ, էկզիստենցիա լիզմի զանազան ճյուղավորումներ ևն) ոչ միատարրության մեջ։ իռացիոնալիզմ հակադրություն իռացիոնալիզմի, մարքսիստական փիլիսոփայությանը հատուկ է իմացաբանական և սոցիալական լավատեսությունը։
Ալեն Բոսկե

Ալեն Բոսկե (ֆր.՝ Alain Bosquet, ծնյալ Անատոլի Ալեքսանդրի Բիսկ, մարտի 28, 1919(1919-03-28)[…], Օդեսա, Խերսոնի նահանգ, Ուկրաինական ԽՍՀ - մարտի 17, 1998(1998-03-17), Փարիզի 8-րդ շրջան, Իլ-դը-Ֆրանս, Ֆրանսիա), ֆրանսիացի գրող։


== Կենսագրություն ==
Ալեն Բոսկեն (Անատոլի Բիսկը) ծնվել է Ալեքսանդր Ակիմի Բիսկի ընտանիքում, 1919 թվականի մարտի 28-ին։ Տղան վեց տարեկան էր, երբ նրանց ընտանիքը տեղափոխվեց Բելգիայի մայրաքաղաք Բրյուսել։ Հենց այստեղ էլ նա հաճախեց դպրոց, որն ավարտելուց հետո՝ 1938 թվականին ընդունվեց Բրյուսելի Ազատ համալսարանը։ Ընդ որում՝ ապագա գրողը բարձրագույն կրթություն ստանալու հետ մեկտեղ սերտորեն աշխատակցում էր տարատեսակ պարբերական հրատարակությունների։
Երբ սկսվեց Երկրորդ համաշխարհային պատերազմը, նա զինվորական ծառայության անցավ բելգիական բանակում, բայց այն բանից հետո, երբ վերջինս զենքերը վայր դրեց ֆաշիստական Գերմանիայի առջև, Բոսկեն մեկնեց Ֆրանսիա և ծառայության մտավ ֆրանսիական զինված ուժերում։
1942 թվականին տեղափոխվեց Ամերիկայի Միացյալ Նահանգներ, որտեղ սկսեց աշխատել որպես «Ազատ Ֆրանսիա» և «Ֆրանսիայի ձայնը» ամսագրերի խմբագիր։ Այստեղ Բոսկեն ծանոթացավ եվրոպացի բազմաթիվ գրողների հետ, ովքեր ռազմական գործողությունների պատճառով ստիպված էին եղել հեռանալ հայրենի, հարազատ վայրերից։ Նոր ծանոթների մեջ էին Մորիս Մետեռլինկը, Ժյուլ Ռոմենը, Թոմաս Մանը, որոնց հետ նա մտերմիկ հարաբերություններ հաստատեց։
1944 թվականին Բոսկեն ամերիկյան զորքի կազմում մասնակցել է ֆրանսիական Նորմանդիայում Դաշնակիցների մեծաքանակ դեսանտի ափհանման գործողություններին, որոնց ղեկավարումն իրականացնում էր Դ. Էյզենհաուերը։
1945 թվականին գրողը՝ որպես խորհրդական, աշխատանքի է անցել Դաշնակիցների բեռլինյան Վերահսկիչ խորհրդում, ուր պաշտոնավարել է մինչև 1951 թվականը։
1947 թվականին Ալեքսանդր Կովալի և Էդուարդ Ռոդիտիի հետ մեկտեղ հիմնել է գերմանալեզու Das Lot («Հնչեղ տող») գրական ամսագիրը, որից շուրջ հինգ տարվա ընթացքում լույս է ընծայվել վեց համար։
1951 թվականին, վերադառնալով Փարիզ, Բոսկեն շարունակել է ուսումը Սորբոնի համալսարանում։
1958 թվականին ֆրանսիական գրականության պատմություն է դասանանդել Բրանդիսի համալսարանում, այնուհետև՝ 1959-1960 թվականներին՝ ամերիկյան գրականության պատմություն՝ Լիոնի համալսարանում։ Միաժամանակ, որպես արտահաստիքային գրաքննադատ, թղթակցել է ֆրանսիական հղինակավոր Le Mond, Le Figaro պարբերականներին։
Ալեն Բոսկեն ղեկավարել է բանաստեղծների, գրողների Մալարմե ակադեմիան, գլխավորել Մաքս Ժակոբի անվան գրական մրցանակները շնորհող հանձնախումբը, ընտրվել բելգիական թագավորական ակադեմիայի անդամ։
Մահացել է 79 տարեկան հասակում, Փարիզում։


== Ծանոթագրություններ ==


== Արտաքին հղումներ ==
Notice biographique de l'Académie royale de langue et de littérature françaises de Belgique.
Биография Алена Боске(չաշխատող հղում)
Ален Боске Archived 2009-01-24 at the Wayback Machine.
37-րդ հյուսիսային զուգահեռական

37-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 37°-ի անկյուն։ 
Անցնում է Եվրոպայով, Աֆրիկայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 37° (հս.լ. 37°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 14 ժամ 42 րոպե
ձմեռվա արևադարձի ժամանակ՝ 9 ժամ 37 րոպե


=== Սահմաններ ===


== Տես նաև ==
36-րդ հյուսիսային զուգահեռական
38-րդ հյուսիսային զուգահեռական


== Ծանոթագրություններ ==